সান জু প্রায় ২৫০০ বছর আগে তৎকালিন যুদ্ধ-বিগ্রহ, প্রতিদ্বন্দ্বিকে পরাজিত করার কৌশল, নেতৃত্বের গুনাবলী, আত্নরক্ষার উপায়, শত্রুপক্ষের তথ্য সংগ্রহ করে দূর্দশিতার সাথে তার ব্যবহার ইত্যাদি যুদ্ধ-জয়ের-কৌশল নিয়ে লিখেছিলেন। কিন্তু এ গ্রন্থের প্রতিদ্বন্দিতাপূর্ণ অবস্থান বিশ্লেষণ করার অনবদ্য ক্ষমতার কারনে রাজনীতি, সংস্কৃতি, খেলাধূলা এবং ব্যবসা-বানিজ্যের কৌশলগত চিন্তা-ভাবনায় অত্যন্ত গুরুত্বপূর্ন হয়ে উঠে। এশিয়া, ইউরোপ এবং আমেরিকার রাজনীতি, ব্যবসা-বানিজ্য এবং খেলাধূলায় দি আর্ট অব ওয়ার-এ বণির্ত প্রতিযোগী কৌশলের বহুল ব্যবহার লক্ষ্যণীয়। এ গ্রন্থ পাঠে ব্যবসা-বাণিজ্য পরিচালনায় দৈনন্দিন সিদ্ধান্ত এবং প্রসারের বিভিন্ন গুরুত্ত্বপূর্ণ সিদ্দ্বান্ত গ্রহনের বিষয়সমুহ, যেমন প্রতিষ্ঠানের আভ্যন্তরিন ও বহিঃ পরিবেশ বিশ্লেষন (SWOT Analysis, 5 Force Analysis), প্রাতিষ্ঠানিক কৌশল নির্ধারন (কম-মূল্য-নেতৃত্ব অথবা সৃষ্টিশীল-পাথর্ক্য-মূলক অবস্থান) মানব সম্পদের সুষ্ঠু ব্যবস্থাপনা, উদ্দিষ্ট ভোক্তা/ক্রেতাদের আকৃষ্ট করার জন্য বিভিন্ন ক্যাম্পেইন ডিজাইন ও পরিচালনা, পণ্য বা সেবার সহজ লভ্যতার জন্য সাপ্লাই-চেইন ব্যবস্থাপনা, প্রতিযোগীদের প্রতিদ্বন্দিতামূলক কার্যক্রমের প্রতি উত্তরে নিজের সক্ষমতা যাচাই এবং পদক্ষেপ গ্রহণ ও বাস্তবায়নের পরিকল্পনা প্রনয়ণ, সে অনুযায়ী উদ্দিষ্ট লক্ষ্যে কাযর্ক্রম পরিচালনা; এমনকি প্রতিযোগীতার স্বার্থে সমমনা অন্যদের সাথে জোটবদ্ধ হওয়া, প্রতিষ্ঠানের উত্তরোত্তর উৎকর্ষতার জন্য নেতৃত্বের গুণাবলী নির্ধারণ, কর্মীদের জন্য উন্নত কর্ম পরিবেশ নিশ্চিত করা, কর্মীদের জন্য প্রনোদনা ব্যবস্থা ইত্যাদি বিভিন্ন প্রেক্ষিত ও তাদের প্রতিটির জন্য মৌলিক নির্দেশনা পাওয়া যায়।